Vedtægter for

den selvejende institution

**”Maniitsumi Efterskoli”.**

**§1**

**Hjemsted, formål og værdigrundlag.**

1.1. Skolens navn er ”Maniitsumi Efterskoli” og er en uafhængig selvejende undervisning institution.

1.2. Skolen er oprettet november 2010, og har hjemsted i Qeqqata kommunia. Skolen har 70 elevpladser.

1.3. Skolens formål er at tilbyde undervisning og samvær på en efterskole, hvis hovedsigte er **livsoplysning,** **folkelig oplysning** og **demokratisk dannelse.**

**- Livsoplysning:** Begrebet livsoplysning indeholder universelle og almenmenneskelige problemstillinger. Begrebet søger at finde svar på store spørgsmål i tilværelsen. På ”Maniitsumi Efterskoli” vægtes det højt, at al undervisning efterlader rum og muligheder for refleksion og eftertænksomhed. De enkelte fag og aktiviteter i dagligdagen skal have øje for, at skolen har denne klare vægtning og prioritering.

**- Folkelig oplysning:** Begrebet Folkelig oplysning har til formål at gøre eleverne på Maniitsumi Efterskoli til vidende og aktive deltagere i det forpligtigende fællesskab. Hensigten er at bringe kulturel forståelse og personligt selvværd ind i dagligdagen, og dermed skabe grobund for den enkelte elevs personlige udvikling og almene dannelse.

Det er skolens formål at formidle viden, færdigheder og kompetencer om den grønlandske kulturarv, historie, og natur både i undervisning og igennem skolens dagligdag og øvrige aktiviteter.

På Maniitsumi Efterskoli er lærerne igennem undervisning, kontaktlærerarbejde og tilsynsarbejde forpligtiget til, til stadighed, sammen med eleverne, at diskutere fællesskabet og dets store betydning på efterskolen. Der skal igennem dialog og ligeværdig samtale skabes et rum, hvor den enkelte elev udvikler sig til at tage ansvar for egen læring og medvirker til at udvikle fællesskabet.

De enkelte fag og aktiviteter i dagligdagen skal have øje for, at skolen har denne klare vægtning og prioritering.

- **Demokratisk dannelse:** Begrebet understreger opgaven i at fastholde og udvikle en proces, der fører frem mod demokrati. I skolens værdigrundlag fremgår det således:

*På efterskolen i Maniitsoq vil vi således uddanne eleverne til gode samfundsborgere, der tager demokratiet alvorligt, og bliver i stand til at forstå og agere i det grønlandske samfund, og i den globale verden.*

Dette fokus på demokratisk dannelse skal afspejles i skolens hverdag, hvor respekt, lydhørhed og generelt engagement er vigtige faktorer.

Det er således skolens formål, at eleverne forlader skolen som demokratisk engagerede og ansvarlige medborgere, der er i stand til at navigere i en globaliseret verden.

De enkelte fag og aktiviteter i dagligdagen skal have øje for, at skolen har denne klare vægtning og prioritering.

1.4. Undervisningen tilbydes primært grønlandske unge, der har afsluttet folkeskolens afsluttende prøver.

 Ordlyden ændres til:

1.5. Skolens værdigrundlag:

*”Maniitsumi Efterskoli har til formål at udvikle den grønlandske ungdom således, at den enkelte elev både fagligt og menneskeligt, bliver i stand til at foretage vigtige og kvalificerede valg i sit liv. Efterskolens forpligtigende fællesskab er en kerneværdi i skoleformen, og skolens grundtanker er forståelsen af, at alle har et ansvar over for sig selv og overfor fællesskabet. På efterskolen i Maniitsoq vil vi således uddanne eleverne til gode samfundsborgere, der tager demokratiet alvorligt, og bliver i stand til at forstå og agere i det grønlandske samfund og i den globale verden.*

*Studievejledning vil blive prioriteret højt, og der vil være fokus på, at den enkelte elev kommer i gang med at uddanne sig efter efterskolen.”*

**§2**

**Skolens drift.**

2.1. Skolens drift finansieres ved frivillige bidrag fra skolekredsen og andre, ved elevbetaling og ved tilskud fra det offentlige.

2.2. Grønlands Selvstyre ejer bygningerne.

2.3. Efterskolen ”Maniitsumi Efterskoli” har ved oprettelsen aktiver for kr. 0 og en egenkapital på kr. 0.

2.4. Skolens midler må alene komme skolens skole- og undervisningsvirksomhed til gode.

2.5. Overskud ved skolens drift tilfalder skolen, og skal i passende omfang anvendes til imødegåelse af underskud og til det bedste for skolen, f.eks. forbedringer af undervisningsmaterialer, byggeforanstaltninger og lignende.

2.6. Likvide midler, der ikke anvendes til skolens drift, skal anbringes på en eller flere af følgende måder:

1. Som indestående i grønlandske eller danske pengeinstitutter.
2. I fondsaktiver udstedt af danske realkreditinstitutter, kreditforeninger, af kommuner i Danmark eller andre grønlandske eller danske finansieringsinstitutter under offentligt tilsyn.
3. I fondsaktiver eller gældsbreve, for hvilken Den Danske Stat, Grønlands Selvstyre eller en grønlandsk eller dansk kommune står som udsteder eller garant.

**§3**

**Skolekredsen.**

3.1. Skolekredsen består af myndige personer, der føler sig knyttet til skolen, og er villige til at medvirke til skolens drift og udvikling.

3.2. Medlemmer af skolekredsen betaler et årligt kontingent, der hvert år fastsættes på den årlige generalforsamling. Første kontingent fastsættes af den konstituerede bestyrelse.

3.3. Skolekredsen (generalforsamlingen) udgør sammen med bestyrelsen skolens øverste myndighed. Skolekredsen udøver sin indflydelse på ordinære eller ekstraordinære generalforsamlinger.

3.4. Skolekredsen og dens medlemmer hæfter ikke personligt for skolens gæld.

3.5. Medlemskab af skolekredsen giver adgang til fremmøde på generalforsamlinger og til at afgive stemme, når medlemskabet er betalt forud for generalforsamlingen, og at der er betalt kontingent for indeværende år.

**§ 4**

**Generalforsamlingen.**

4.1. Generalforsamlingen består af medlemmerne, der har betalt årligt kontingent af skolekredsen.

4.2. Skolekredsen, der har betalt årligt kontingent og bestyrelsesmedlemmer har stemmeret under generalforsamlingen.

4.3 Formanden og de øvrige bestyrelsesmedlemmer vælges for 2 år. Genvalg og genudpegelse kan finde sted.

4.4 Skolens forstander og øvrige medarbejdere kan deltage i generalforsamlinger og har taleret men ingen stemmeret.

4.5. Generalforsamlingen vedtager ændringer i vedtægterne, jfr.§ 11 og træffer beslutning om skolens nedlæggelse, jfr. § 12.

4.6. Ordinær generalforsamling afholdes hvert år inden udgangen af maj måned. Bestyrelsen indkalder med mindst 14 dages varsel ved skriftlig meddelelse til skolekredsens medlemmer og med mindst følgende dagsorden:

1. Valg af dirigent.
2. Forstanderens beretning
3. Bestyrelsens beretning.
4. Godkendelse af det reviderede og af bestyrelsen påtegnede regnskab.
5. Fastsættelse af kontingent for medlemskab af skolekredsen.
6. Indkomne forslag.
7. Valg af bestyrelsesmedlemmer, der er på valg og valg af suppleanter.
8. Valg af revisor.
9. Eventuelt.

4.7. Forslag, som ønskes behandlet på generalforsamlingen, skal være bestyrelsen i hænde senest ultimo februar det pågældende år.

4.8. Ekstraordinære generalforsamlinger afholdes, når mindst 3 af bestyrelsens medlemmer eller mindst 30 % af skolekredsens medlemmer ønsker dette.

 Ekstraordinær generalforsamling indkaldes som ordinær generalforsamling med dagsorden.

4.9. Den af generalforsamlingen valgte dirigent afgør alle spørgsmål vedrørende generalforsamlingens afholdelse, herunder hvorledes stemmeafgivning finder sted, dog kan der træffes beslutning om skriftlig afstemning, hvis et medlem ønsker dette. Stemmernes gyldighed og lovligheden af behandlingen af indkomne forslag.

4.10. Ved stemmelighed tillægges bestyrelsesformanden den afgørende stemme.

4.11. Der føres protokol over beslutninger der vedtages på generalforsamlingen og protokollen underskrives af dirigenten og opbevares på skolen.

**§ 5.**

**Bestyrelsen.**

5.1. Bestyrelsen er sammen med skolekredsen skolens øverste myndigheder og består af personer, der vælges/udpeges som anført i § 5, stk. 2.

 - Bestyrelsen består af 6 medlemmer, hvor af de 5 vælges på den ordinære general-forsamling. 1 medlem vælges blandt de ansatte på efterskolen, der dog ikke har stemmeret, men kun taleret. Det samme gør sig gældende for forstander og evt. elevrepræsentanter, der er indbudt til at deltage i bestyrelsesmødet. Sekretariat funktionen for bestyrelsen varetages af forstanderen i samarbejde med formanden.

5.2. Der udpeges 2 suppleanter til bestyrelsesmedlemmer. Valg og udpegelse af suppleanter sker på den ordinære generalforsamling.

5.3. Umiddelbart efter den ordinære generalforsamling træder den nyvalgte bestyrelse sammen og konstituerer sig med formand og næstformand.

5.4. Hvis et medlem ikke længere opfylder betingeselerne for at være medlem, jf. efter-skolelovens § 5, stk. 1, skal medlemmet udtræde af bestyrelsen. Der skal da hurtigst muligt udpeges/vælges et nyt medlem for den resterende del af valgperioden jf. § 4.

**§ 6**

**Bestyrelsens opgaver og ansvar.**

6.1. Bestyrelsen har den overordnede ledelse af skolen, og er herunder ansvarlig for skolens økonomi.

6.2. Bestyrelsen ansætter og afskediger skolens forstander.

6.3. Bestyrelsen træffer beslutning om køb, salg og pantsætning af fast ejendom.

6.4. Bestyrelsen fastsætter elevbetalingen.

6.5. Bestyrelsen godkender en plan for skolens overordnede kursusvirksomhed og en undervisningsplan for de enkelte kurser.

6.6. Bestyrelsen er ansvarlig for udarbejdelse af et korrekt driftsregnskab og status.

6.7. Bestyrelsen godkender en plan for en årlig evaluering af skolens virksomhed på grundlag af værdigrundlaget.

6.8. Bestyrelsen udarbejder årsbudget for skolen i samarbejde med skolens ledelse, og har en forpligtigelse til nøje at overvåge, om budgettet følges i løbet af skoleåret.

6.9. Bestyrelsen underretter departementet for uddannelse om skolens nedlæggelse.

**§7**

**Bestyrelsens arbejde.**

7.1. Bestyrelsen holder møde, når formanden eller mindst 2 medlemmer finder det nødvendigt, dog mindst 3 gange årligt, herunder 1 konstituerende, et regnskabsmøde og et møde til godkendelse af undervisningsplan og evaluering.

7.1.1. Bestyrelsesformanden leder forhandlingerne og sørger for at de eventuelle afstemningsresultater indføres i beslutningsprotokollen. Formanden sørger for at de trufne beslutninger udføres.

7.2. Bestyrelsesformanden, og i dennes fravær næstformanden, indkalder til bestyrelses-møder og fremsender i denne forbindelse dagsorden med fortegnelse over dagsordens-forslag, samt bilagene til disse.

7.3. Bestyrelsen er beslutningsdygtig når mindst 3/5 af bestyrelsesmedlemmerne er til stede.

7.4. Bestyrelsen træffer afgørelse ved almindeligt stemmeflertal. I tilfælde af stemmelighed, er formandens stemme udslagsgivende.

7.5. Bestyrelsen kan ved konkrete sager vedrørende medarbejder beslutte at holde møde alene for bestyrelsens medlemmer.

7.6. Et bestyrelsesmedlem er inhabilt i sager, hvori vedkommende eller dennes nærmeste har økonomisk eller særlig personlig interesse. I tilfælde af konstateret inhabilitet skal det fremgå af protokollen, at vedkommende har trukket sig fra forhandlinger og afstemninger.

7.7. En mødedeltager har tavshedspligt i sager, hvor væsentlige hensyn til skolens interesser gør det nødvendigt at hemmeligholde oplysninger om personlige eller interne, herunder økonomiske forhold.

7.8. Bestyrelsen hæfter ikke personligt for skolen gæld.

7.9. Bestyrelsen fastsætter selv sin forretningsorden.

**§ 8**

**Skolens daglige ledelse.**

8.1. Den daglige ledelse varetages af forstanderen, som tillige har det pædagogiske ansvar.

8.2. Ved forstanderens fravær udover 14 dage, skal der konstitueres en stedfortrædende forstander. Dette administreres efter gældende regler på området.

8.3. Forstanderen kan bemyndige en stedfortræder til at foretage retshandler, der ligger inden for den daglige ledelse af skolen.

8.4. Forstanderen ansætter og afskediger lærere og øvrige medarbejdere.

8.5. Forstanderen er omfattet af bestemmelserne i forvaltningsloven om inhabilitet, samt tavshedspligt.

**§9**

**Regnskab og revision.**

9.1. Institutionen skal følge de til enhver tid gældende bestemmelser for Grønlands Selv-styre for regnskabsaflæggelse jf. Selvstyrets bekendtgørelse nr. 8 af 27. februar 1995 og Selvstyrets regnskabsvæsen mv.

9.2. Skolens regnskabsår er 1. januar til 31. december.

9.3. Revisionen skal være afsluttet hvert år inden den 1.april, hvorefter det reviderede regnskab, bilagt revisionsprotokollat, sendes til bestyrelsens formand.

9.4. Regnskabet revideres af statsautoriseret revisor.

**§10**

**Tegningsret.**

10.1. Institutionen tegnes af bestyrelsens formand i forening med 2 bestyrelsesmedlemmer eller bestyrelsens næstformand i forening med 3 andre medlemmer af bestyrelsen.

 Tegningsretten kan ikke delegeres.

10.2. Ved køb, salg, pantsætning og væsentlig ombygning af fast ejendom kræves et flertal af bestyrelsens medlemmer, herunder formandens underskrift.

**§11**

**Vedtægtsændringer.**

11.1. Vedtægtsbestemmelser og ændringer heri skal godkendes af Naalakkersuisut.

11.2. Til vedtagelse af vedtægtsændringer kræves, at beslutningen vedtages med mindst 2/3 af de afgivne stemmer.

11.3. ~~Ændringer af vedtægternes formålsbestemmelse skal vedtages på 2 på hinanden følgende generalforsamlinger med mindst 14 dages mellemrum. På begge generalforsamlinger skal det i § 11. stk. 2 anførte krav om kvalificeret majoritet opfyldes.~~

**§12**

**Nedlæggelse.**

12.1. Beslutning om skolens nedlæggelse træffes efter reglerne om ændring af vedtægternes formålsbestemmelse, dog således at mindst ¾ af bestyrelsesmedlemmerne skal være til stede, ligesom mindst ¾ af samtlige bestyrelsesmedlemmer skal stemme for forslaget.

12.2. Ophører skolen med at drive skolevirksomhed i overensstemmelse med formålsbestemmelsen, skal den nedlægges.

12.3. Nedlægges skolen, skal den siddende bestyrelse fungere indtil den økonomiske opgørelse af aktiver og passiver er gennemført.

12.4. Overskydende midler anvendes til skoleformål, der støttes i henhold til gældende regler om efterskoler og frie grundskoler i Grønland.

12.5. Såfremt der i dagsordenen for et bestyrelsesmøde er optaget en bestemmelse om vedtægtsændringer eller nedlæggelse af skolen skal dagsorden fremsendes til Naalakkersuisut samtidig med at dagsorden udsendes til bestyrelsesmedlemmerne.

12.6. Bestyrelsen har ansvaret for bevarelse af institutionens aktiver og for, at den økonomiske opgørelse foretages efter gældende bestemmelser, og at nettoformuen anvendes i overensstemmelse med § 12. stk. 4.

12.7. Nedlægges institutionen, skal den siddende bestyrelse fungere, indtil den økonomiske opgørelse af aktiver og passiver er gennemført eller er overgået til behandling i skifterette eller ved likvidation godkendt af departementet.

Det grønlandske version af vedtægterne er gældende, hvis der er forskellighed mellem den danske og grønlandske.

Vedtaget på generalforsamlingen, den (skal underskrives)

Bestyrelsesmedlemmernes underskrifter:

Sofie Jessen Johanne H. Petersen

Formand Næsteformand

Marianne Egede Fly Hans Heilmann

Best. medlem Best. medlem

Noah Filemonsen (Kristian Kristoffersen)

Best. medlem Medarbejderrepræsentant

Godkendt af Naalakkersuisut, den

Underskrift af Naalakkersuisoq for Uddannelse på vegne af Naalakkersuisut

Naalakkersuisoq for uddannelse og kultur